Hej Bolius

Jeg er i gang med at bygge sommerhus og skal til at tænke på varmeanlæg og skal have gulvvarme .

Mit spørgsmål er så om man skal hvilken type varmepumpe man skal vælge , om det skal være Jordvarme / Luft til vand .

I 2006 byggede vi hus på 300 m2 og fik jordvarme som vi er yderst tilfredse med. Det nye sommerhus er på 107m2

Jeg kan selv grave jordslanger ned.

Mvh. Henning


Bygger sommerhus med gulvvarme - hvilken type varmepumpe skal jeg vælge?
Hej Henning

Den er svær at svare helt entydigt på. Det kommer jo blandt andet an på hvor meget I benytter sommerhuset.

Kan du selv lægge jordslangerne, så behøver det jo ikke blive voldsomt dyrt at vælge jordvarmen frem for luft-vand varmepumpen. Og jeg tænker du har styr på arealet og at der ikke er for meget skygge og sån'!?

Jeg plejer at anbefale at man indhenter nogle tilbud på de forskellige udgaver. Hvis du spørger 2-3 forhandlere om hhv. jordvarme hvor du selv graver og så luft-vand. Så vil du kunne se den umiddelbare pris. Og tag så oven i at jordvarmen er den som giver mest varme pr. kWh strøm den bruger, så vil du kunne danne dig et overblik over etableringsomkostningerne og det årlige ca. forbrug.

Vi har lavet en oversigt, som er baseret på gennemsnitspriser. Og man kan nanturligvis få mange forskellige typer varmepumper, men den giver et vist overblik: [Det koster de forskellige opvarmningsformer](https://www.bolius.dk/det-koster-de-forskellige-opvarmningsformer-887)

